Ελληνική Εξόριστη Κυβέρνηση Μέσης Ανατολής

Η Ελληνική Εξόριστη Κυβέρνηση Μέσης Ανατολής ήταν η εξόριστη κυβέρνηση της Ελλάδας η οποία δημιουργήθηκε μετά την Μάχη της Ελλάδας, και την επακόλουθη κατάληψη της χώρας από την Ναζιστική Γερμανία και την Φασιστική Ιταλία. Λόγω της κατάληψης της Ελλάδας από εχθρικές δυνάμεις και της αντίστασης που προέβαλαν οι εντός ελληνικών συνόρων ανταρτικές ομάδες, η εξόριστη κυβέρνηση είχε ελάχιστη επιρροή στα πολιτικά γεγονότα της χώρας.

Έδρα της εξόριστης κυβέρνησης ήταν το Κάιρο της Αιγύπτου, εξού και είχε το προσωνύμιο ως «κυβέρνηση του Καΐρου».

Επικεφαλής της ήταν ο Βασιλέας Γεώργιος Β΄, ο οποίος απεχώρησε από την Αθήνα στην 29 Απριλίου 1941, έπειτα από τη γερμανική εισβολή στην Ελλάδα, αρχικά με προορισμό την Κρήτη και στην συνέχεια το Κάιρο. Εκεί παρέμεινε έως και την αποχώρηση των γερμανικών κατοχικών στρατευμάτων από την χώρα στην 18 Οκτωβρίου 1944.


Ευρισκόμενη υπό στενό Βρετανικό έλεγχο, αποτελούσε την αναγνωρισμένη παγκοσμίως ελληνική κυβέρνηση, αν και η επιρροή της εντός της ίδιας της χώρας της ήταν ελάχιστη. Εκεί, μαζί με τις ελεγχόμενες από τις δυνάμεις του Άξονα δοσιλογικές κυβερνήσεις, ένα ισχυρό αντιστασιακό κίνημα αναπτύχθηκε, με επικεφαλής του τα ελεγχόμενα από τους Κομμουνιστές ΕΑΜ και Ε.Λ.Α.Σ., τα οποία και προχώρησαν στην de facto δημιουργία χωριστής κυβέρνησης, η οποία επισημοποιήθηκε τον Μάρτιο του 1944, έπειτα από εκλογές που διεξήχθησαν τόσο στα υπό κατάληψη όσο και στα απελευθερωμένα εδάφη, ενώ έγινε γνωστή υπό την επωνυμία Πολιτική Επιτροπή Εθνικής Απελευθέρωσης (Π.Ε.Ε.Α.).

 Ιστορία 
Στις 25 Απριλίου 1941, με τη γερμανική εισβολή στην Ελλάδα, ο Βασιλέας Γεώργιος Β΄ και η κυβέρνησή του εγκατέλειψαν την ελληνική ηπειρωτική χώρα με προορισμό την Κρήτη, η οποία δέχθηκε την επίθεση των δυνάμεων των Ναζί στις 20 Μαΐου 1941. Οι Γερμανοί χρησιμοποίησαν μονάδες αλεξιπτωτιστών σε μία μαζική από αέρος εισβολή και επιτέθηκαν στα τρία κυριότερα αεροδρόμια του νησιού. Έπειτα από επτά ημέρες μαχών και σκληρής αντίστασης, οι διοικητές των στρατιωτικών δυνάμεων των Συμμάχων στο νησί αποφάσισαν ότι περαιτέρω αντίσταση ήταν ανώφελη και διέταξαν την απόσυρση από τα Σφακιά. 

Στην διάρκεια της νύχτας της 24ης Μαΐου 1941, ο Γεώργιος Β΄ και η κυβέρνησή του φυγαδεύτηκαν από την Κρήτη στο Κάιρο. Η κυβέρνηση παρέμεινε στην Αίγυπτο έως και την απόσυρση των γερμανικών στρατευμάτων από την Ελλάδα, η οποία έλαβε χώρα στις 17 Οκτωβρίου 1944.

 Διοίκηση 
 Χρωματοδείκτης 
 Πολιτικά Κόμματα (1865–1974)  Δημοκρατικόν Σοσιαλιστικόν Κόμμα  Κόμμα Φιλελευθέρων Άλλα  Ανεξάρτητος  Βασιλεία

 Μονάρχης 
  Όνομα Εικόνα Έναρξη Βασιλείας  Λήξη Βασιλείας  Διάρκεια Βασιλείας  Γεώργιος Β΄ 90px   

 Πρωθυπουργοί 
  Όνομα Εικόνα Έναρξη Θητείας Λήξη Θητείας Διάρκεια Θητείας Πολιτικό Κόμμα Κυβέρνηση Σημειώσεις  Εμμανουήλ Τσουδερός 159x159px    Ανεξάρτητος Κυβέρνηση Εμμανουήλ Τσουδερού 1941 Εξόριστη βασιλική κυβέρνηση με έδρα το Λονδίνο. Στις 23 Μαΐου 1941, κατά τη διάρκεια της μάχης της Κρήτης, η Κυβέρνηση Τσουδερού αναχώρησε από τα Χανιά με κατεύθυνση την Αλεξάνδρεια της Αιγύπτου. Στα τέλη Ιουνίου 1941 η Κυβέρνηση αναχώρησε από την Αλεξάνδρεια για το Κέιπ Τάουν της Νοτίου Αφρικής, απ' όπου μετακινήθηκε για να εγκατασταθεί οριστικά στο Λονδίνο. Ορισμένα μέλη της Κυβέρνησης έδρευαν στο Κάιρο της Αιγύπτου.  Σοφοκλής Βενιζέλος frameless|173x173px    Κόμμα Φιλελευθέρων Κυβέρνηση Σοφοκλή Βενιζέλου 1944  Εξόριστη βασιλική κυβέρνηση με έδρα το Κάιρο.  Γεώργιος Παπανδρέου 163x163px    Δημοκρατικόν Σοσιαλιστικόν Κόμμα Κυβέρνηση Γεωργίου Παπανδρέου Απριλίου 1944 Εξόριστη βασιλική κυβέρνηση με έδρα το Κάιρο.    Κυβέρνηση Γεωργίου Παπανδρέου Μαΐου 1944 Εξόριστη βασιλική κυβέρνηση με έδρα το Κάιρο. Διορισμός εκ νέου του Γ. Παπανδρέου ως Πρωθυπουργού από τον Βασιλέα Γεώργιο Β΄, προκειμένου να σχηματιστεί κυβέρνηση εθνικής ενώσεως, μετά την υπογραφή του Εθνικού Συμβολαίου στο Συνέδριο του Λιβάνου. Ολιγοήμερη παραμονή της κυβέρνησης στο Κάβα ντέι Τιρρένι της Ιταλίας. Στις 18 Οκτωβρίου 1944, μετά την απελευθέρωση της χώρας, η Κυβέρνηση Παπανδρέου επέστρεψε από το εξωτερικό και εγκαταστάθηκε στην Αθήνα.

 Παραπομπές 

Κατηγορία:Εξόριστες Ελληνικές κυβερνήσεις
Κατηγορία:Παράλληλες ελληνικές κυβερνήσεις
Κατηγορία:Ιστορία της Ελλάδας κατά τον Β΄ Παγκόσμιο Πόλεμο